પેટ્રાેલ-ડીઝલની વાત કરીએ તો તેમાં કેન્દ્ર તેમજ બધી રાજ્ય સરકારોની દાનત સારી લાગતી નથી. કોઈને ખોટ કે નફામાં ઘટાડો પોસાતો નથી. આમ તો બધા લોકોના કલ્યાણની વાતો કરતા હોય છે અને માઈક પરથી મોટા મોટા બરાડા પાડીને જનતાની ખુશહાલીની ગૂલબાંગો ફેંકતા હોય છે પરંતુ પેટ્રાેલ-ડીઝલમાં ભાવ ઘટાડવાની ચિંતા એમને નથી કારણ કે, તેમાંથી તેમને મબલખ આવક થાય છે. પેટ્રાેલ-ડીઝલના ભાવ ઘટાડાની વાત આવે છે ત્યારે લોકો પ્રત્યેની લાગણી ભિસ્મભૂત થઈ જાય છે. તમામ રાજ્ય સરકારો અને કેન્દ્ર સરકારે આ વલણમાં પરિવર્તન લાવવાની જરૂર છે. જનતા તો બિચારી સહન કરી જ રહી છે ને આગળ પણ કરવાની છે ત્યારે નરેન્દ્ર મોદી પાસેથી હવે શાસનના છેલ્લા વર્ષમાં ગરીબો અને મધ્યમ વર્ગને ઘણી મોટી આશા છે. આ આશાને તેઆે ખરેખર પુરી કરશે તેવો એક વિશ્વાસ એમનામાં છે.